《述华清宫五首》
唐代·储光羲

上在蓬莱宫，莫若居华清。朝朝礼玄阁，日日闻体轻。

大圣不私礼，精禋为群氓。

上出蓬莱时，六龙俨齐首。长道舒羽仪，彤云映前后。

天声殷宇宙，真气到林薮。

昔在轩辕朝，五城十二楼。今我神泉宫，独在骊山陬。

群方趋顺动，百辟随天游。

正月开阳和，通门缉元化。穆穆睟容归，岂为明灯夜。

高山大风起，肃肃随龙驾。

上林神君宫，此地即明庭。山开鸿濛色，天转招摇星。

三雪报大有，孰为非我灵。

作者简介：储光羲（约706—763）唐代官员，润州延陵人，祖籍兖州。田园山水诗派代表诗人之一。开元十四年（726年）举进士，授冯翊县尉，转汜水、安宣、下邽等地县尉。因仕途失意，遂隐居终南山。后复出任太祝，世称储太祝，官至监察御史。安史之乱中，叛军攻陷长安，被俘，迫受伪职。乱平，自归朝廷请罪，被系下狱，有《狱中贻姚张薛李郑柳诸公》诗，后贬谪岭南。江南储氏多为光羲公后裔，尊称为“江南储氏之祖”。